पोखरा गैरहापाटनमा रहेको पोखरा थिएटरको गन्र्धव नाटकघरमा आयोजित महोत्सवको उद्घाटन गर्दै प्रदेश नम्बर ४ का मुख्य मन्त्री पृथ्बी सुब्बा गुरुङले संगीत नाट्य एकेडेमी बिकेन्द्रीकरण गर्नुपर्ने कुरामा जोड दिए । संघियता कार्यान्वयनसँगै हरेक प्रदेशमा एकेडेमी खोल्नुपर्नेमा उनको जोड थियो । कार्यक्रममा नेपाल संगीत तथा नाट्य प्रज्ञा प्रतिष्ठानका कुलपति सरुभक्त श्रेष्ठ, संस्थापक सदस्य तीर्थ श्रेष्ठ, नाट्य विभाग प्रमुख रमेशनन्दन झा, कार्यक्रम संयोजक पुष्कर गुरुङ, पोखरा थिएटरका अध्यक्ष परिवर्तन कार्की लगायतले नेपाली नाट्य क्षेत्र तथा पोखराका नाट्य गतिविधिको बारेमा भनाइ राखे ।
